Centar za odgoj i obrazovanje

„IVAN ŠTARK“

Drinska 12b Osijek

<Tel:031/274-811;Fax:031/274-812>

e-mail:centar@centar-istark-os.skole.hr

KLASA:

URBROJ:

**GODIŠNJI PLAN I PROGRAM EKO ŠKOLE**

**za školsku 2017./2018. godinu**

***TEMA : SAMOODRŽIVOST – PROIZVODNJA I RECIKLIRANJE***

Koordinatori:

Katica Rogač, prof.

Klaudija Ćurković, prof.

Ljiljana Karanović, prof.

Ravnateljica:

mr.sc. Edit Lemal, dipl. defektolog

U Osijeku, 10. rujna 2018.

Centar za odgoj i obrazovanje „Ivan Štark“ je ustanova koja se skrbi za učenike osnovnoškolske dobi i odrasle korisnike od 21 do 45 godine starosti s intelektualnim teškoćama. Osim redovnog odgojno-obrazovnog rada u nastavi i odgojno-obrazovnim skupinama učenici sudjeluju i u izvannastavnim aktivnostima koje se temelje na očuvanju kulturne, prirodne i ekološke baštine. Iz tog razloga odlučili smo se postati Eko škola, te smo 16. svibnja 2016. postali Eko škola i članica međunarodne zajednice eko škola.

Kao Eko škola izradili smo Godišnji plan i program rada s zajedničkom temom ***Samoodorživost – proizvodnja I recikliranje***  s naglaskom na uzgoj i proizvodnju plodova vrta i voćnjaka i recikliranje otpada u svrhu izrade predmeta od uporabne i estetske važnosti.

Temelj GPP Eko škole su ekološke aktivnosti i sadržaji rada nastavnog procesa koji su inplementirani kao međupredmetne aktivnosti u svakodnevni rad u razredu, školskom dvorištu i bližoj okolini.

U izradi GPP sudjelovali su koordinatori za Eko školu, učenici i učitelji, te vanjski suradnici koji su ujedno članovi Eko odbora.

S ciljem praćenja i dokumentiranja održivosti ekološkog rada i načina razmišljanja oformili smo *Eko patrolu škole* koja broji 12 učenika podijeljenih u dvije skupine, dvije eko patrole.

Radi bolje organizacije rada i učinkovitog djelovanja u svim prostorima Centra, podijelili smo zaduženja koordinatorima.

1.koordinator za uređenje podruma – Vlado Mišković

2.koordinator za unutrašnje uređenje – Tomislav Miočić

3.koordinator za vanjsko uređenje – Katica Rogač

4.koordinator za vođenje dokumentacije i informiranje – Klaudija Ćurković, Marko Borojević,

Ljiljana Karanović

5. Koordinator za estetsko uređenje – Klaudija Ćurković

|  |  |  |  |  |
| --- | --- | --- | --- | --- |
| **MJESEC** | **ZADACI** | **CILJ-NAMJENA** | **AKTIVNOSTI** | **NOSITELJI AKTIVNOSTI** |
| rujan | Edukacija na temu: *Zaštita ozonskog omotača (16.rujna)* | Osvijesti učenike o štetnosti svakodnevne upotrebe sredstava koji sadrže freone | Edukativne radionice,izrada prirodnih mirisa,sapuna i sredstava za čišćenje | Klaudija Ćurković, Ljiljana Karanović,  Klara Pujić |
| Branje plodova iz vrta ljekovitog bilja | Iskorištavanje prirodnih vlastitih resursa u školskoj prehrani | Izrada prirodnih sokova od biljke melise; branje i sušenje začina(peršin),izrada domaće vegete; izrada jela od bundeve i sušenje sjemenki bundeve za grickalice i ponovnu sadnju | Katica Rogač, Zvonimir Kupanovac |
| Uređenje podrumskih prostorija i stvaranje sigurnog okruženja u slučajevima nepogode | Recikliranje svih vrsta otpada | Razvrstavanje otpada u podrumu | Vlado Mišković |
| Briga za lončanice u unutrašnjem prostoru škole | Stvaranje optimalnih uvjeta za rast i razvoj kućnog bilja | Gnojenje gnojivom iz vlastitog komposta, uklanjanje uvelih dijelova biljke, zalijevanje i čišćenje od prašine | Tomislav Miočić |
| Eko patrola-snimanje početne situacije i praćenje izvođenja aktivnosti te odnosa učenika i djelatnika prema zaštiti i energetskoj učinkovitosti u prostorima škole | Utvrđivanje potreba i problema na području uređenja prostora, zaštite biljaka i odnosa prema potrošnji energije(voda i struja) | Vođenje eko dnevnika-bilježenje rezultata uspješnosti provođenja zadanih aktivnosti; praćenje potrošnje vode i struje; kontrola pražnjena i održavanja čistoće unutarnjih i vanjskih kontejnera | Gordana Šop  Tatjana Zegnal |
| listopad | Obilježavanje Međunarodnog dana životinja (4.listopada) | Sudjelovanje u aktivnostima brige za napuštene životinje Azil Osijek | Izrada igračaka za pse od recikliranog materijala; šetnja sa psima | Vlado Mišković, Katica Rogač, Klaudija Ćurković, Maja Madunić, Ante Papić, Ljiljana Karanović |
| Suradnja s vanjskim suradnicima-odlazak u voćnjak | Upoznavanje s korisnim svojstvima jabuke i njezinih proizvoda | Branje jabuka, kuhanje pekmaza i soka od jabuka | Katica Rogač |
| Dan jabuka (14.listopada) | Upoznavanje s korisnim svojstvima jabuke i njezinih proizvoda i upotreba istih u školskoj prehrani | Izrada kolača od jabuka, kompota, pekmeza, soka; kreativne aktivnosti na temu jabuke (slikanje, kaširanje, rezanje, utiskivanje) | Učenici i djelatnici Centra |
| Dan zahvalnosti-dan kruha | Pravilna upotreba i iskorištavanje plodova jeseni u svakodnevnoj prehrani; kompostiranje biorazgradivog otpada s ciljem proizvodnje humusa | Izrada pekarskih proizvoda; kuhanje povrća na zdrav način; kreativne aktivnosti na temu plodova jeseni (slikanje, kaširanje, rezanje, utiskivanje; razvrstavanje biootpada i rad u kompostištu | Katica Rogač,  Učenici i djelatnici Centra |
| Sakupljanje lišća | Sakupljanje lišća s ciljem recikliranja istog u prostorima „Unikoma“ | Sakupljanje lišća, pravilno skladištenje u vreće i odvoz u prostor reciklaže u „Unikom“ | Vlado Mišković |
| studeni | Priprema vanjskog bilja za zimu | Priprema biljaka trajnica za prezimljavanje | Obrezivanje ruža, vađenje lukovica i pravilno skladištenje na suho i tamno mjesto | Katica Rogač, Klaudija Ćurković |
| Postavljanje kućica za ptice | Briga za ptice stanarice | Završni radovi na kućicama za ptice, postavljanje istih, ostavljanje žitarica u kućicama | Vlado Mišković, |
| Informiranje učenika o zdravom načinu života | Promjena prehrambenih navika učenika kroz izmjenu školskog jelovnika; preventivne mjere za sprječavanje pojava ovisnosti o nikotinu i alkoholu (mjesec borbe protiv ovisnosti) | Putem eko patrole provođenje ispitivanja o zadovoljstvu učenika i djelatnika školskom prehranom; uvođenje zdravih namaza (od cjelovitih žitarica); svakodnevna konzumacija voća u školskoj prehrani; edukacije putem filmova i predavanja o prevenciji pušenja i alkoholizma | Klaudija Ćurković, Gordana Šop, Ljiljana Karanović |
| Akcija sakupljanja starog papira | Recikliranje papira | Prikupljanje starog papira, odvoz u reciklarnu; samostalno recikliranje papira u školi za izradu čestitki | Vlado Mišković, Klaudija Ćurković, Gordana Šop |
| Uređenje panoa ekološkim sadržajima; briga za povišene gredice u unutarnjem prostoru Centra | Praćenje prigodnih datuma kroz godinu; uređenja gredice kao dijela senzoričkog vrta u Centru | Objavljivanje sadržaja i materijala povodom prigodnih datuma i aktivnosti u školi; sadnja sjemena začinskog bilja | Klaudija Ćurković,Tomislav Miočić |
| prosinac | Izrada ukrasnih predmeta od recikliranih materijala | Maksimalna iskoristivost otpada | Reckliranje papira, tkanine, drveta, stakla, stiropora, gume, plastike u izradi predmeta za prodajne štandove povodom Sv. Nikole i Božića | Učenici i djelatnici Centra |
|  | Aktivnosti Eko patrola – utvrđivanje onečišćenja školskog dvorišta | Očuvanje čistoće školskog dvorišta | Sakupljanje i razvrstavanje otpada | Gordana Šop |
|  | Održavanje vanjskih prostora | Sigurno kretanje dvorištem i kolnikom | Čišćenje snijega, posipanje zaleđenih površina solju |  |
| siječanj | Kontrola kućica za ptice i nadopuna potrebnom hranom – eko patrola | Briga za ptice stanarice | Nadopuna hranilica za ptice, postavljenje hranilica za ptice u mreži | Gordana Šop |
| Uređenje panoa i unutrašnjeg prostora | Estetski izgled škole | Zamjena sadržaja na panoima, njega sobnih biljaka, kontrola potrošnje energenata i energetske učinkovitosti | Tomislav Miočić, Gordana Šop, Klaudija Ćurković |
| veljača | Ranoproljetni radovi u vrtu | Uređenje vanjskog prostora | Priprema zemlje u kalićima za sadnju cvijeća, priprema tla za vrt, uređenje travnjaka obrezivanje voćaka i grmova | Katica Rogač, Vlado Mišković, Gordana Šop |
| Rad u kompostištu | Proizvodnja prirodnog domaćeg humusa | Provjetravanje, nadogradnja kompostišta i „udomljavanje“ kalifornijskih glista | Katica Rogač, Gordana Šop |
| Uređenje dječjeg igrališta | Stvaranje sigurnosnog okruženja na dječjem igralištu | Pregled konstrukcija, bojanje istih, zamjena drvenih dijelova i uređenje prirodnih površina | Vlado Mišković, Ivan Petric, Franjo Huk, volonteri |
| ožujak | Čišćenje podrumskih površina | Razvrstavanje i recikliranje otpada | Razvrstavanje i recikliranje otpada,adekvatno pohranjivanje, odvoz ostalog otpada na Zeleni otok | Vlado Mišković, Ivan Petric |
| Uređenje unutarnjih prostora | Estetski izgled prostora | Prihranjivanje sobnog bilja, popunjavanje novim sadnicama u kalićima, mijenjanje sadržaja na panoima, aktivnosti eko patrole | Tomislav Miočić, Klaudija Ćurković, Gordana Šop |
| Uređenje vanjskih prostora, uređenje prostora u Briješću | Estetski izgled prostora | Sakupljanje otpada, košnja trave, okopavanje grmlja, cvjetnjaka, sadnja ranih vrsta biljaka | Katica Rogač i svi učitelji; Ivan Petric |
|  | Svjetski dan šuma  ( 21.ožujka), Sadnja voćaka i stabala u Briješću | Pošumljavanje | Sadnja stabala ( voćaka i ukrasnog drveća) u Briješću | Vlado Mišković, Tomislav Miočić, Katica Rogač, Klaudija Ćurković, Gordana Šop Ljiljana Karanović, Ivan Petric, volonteri |
|  | Svjetski dan voda (22.ožujka) | Upoznavanje s tradicionalnim oblicima upotrebe vode u proizvodnji hrane | Posjet „*Vodenici na Dravi“* – prezentacija rada vodenice | Ljiljana Karanović, Klaudija Ćurković |
|  | Svjetski meteorološki dan (23.ožujka) | Upoznavanje meteorologije kao znanosti o vremenu | Posjet meteorološkoj stanici Osijek – Zeleno polje | Klaudija Ćurković, Ljiljana Karanović |
| travanj | Radovi u vrt  Sadnja povrtnjaka u Briješću | Proizvodnja plodova iz vrta i senzoričkog vrta | Okopavanje, sadnja, gnojenje, plijevljenje, zalijevanje | Katica Rogač  Ivan Petric |
| Radovi u dvorištu | Uređenje travnjaka, ukrasnog grmlja i cvjetnjaka | Košnja trave, plijevljenje korova na popločenim površinama, oblikovanje ukrasnog grmlja, sadnja cvjetnica | Katica Rogač |
| Uređenje unutrašnjeg prostora | Estetski izgled prostora škole | Zamjena sadržaja na panoima, njega sobnih biljaka, kontrola potrošnje energenata i energetske učinkovitosti | Tomislav Miočić, Gordana Šop, Klaudija Ćurković |
| Dan planeta Zemlje (22.travnja) | Zaštita Zemljinog omotača | Edukativne radionice, izrada prirodnih mirisa, sapuna i sredstava za čišćenje | Klaudija Ćurković, Ljiljana Karanović |
| svibanj | Radovi u vrtu  Radovi u povrtnjaku  ( Briješće) | Iskorištavanje plodova vrta u svakodnevnoj prehrani i rehabilitacijskim postupcima; rad u komposteru | Branje i prikupljanje plodova iz vrta i senzoričkog vrta; provjetravanje i nadogradnja kompostišta; briga za kalifornijske gliste | Katica Rogač  Ivan Petric |
| Radovi u dvorištu  Radovi u povrtnjaku  ( Briješće) | Uređenje travnjaka, ukrasnog grmlja i cvjetnjaka | Košnja trave, plijevljenje korova na popločenim površinama, briga za cvjetnice-okopavanje, plijevljenje i zalijevanje, prihranjivanje biljaka | Katica Rogač  Ivan Petric |
|  | Dan Eko škole – 16.svibnja | Prezentacija projekta „***Gumu čuvamo, prstićima stvaramo, cvijet sadimo i uz njega odmaramo“*** | Recikliranje otpada od gume – lončanica, stola i stolica | Klaudija Ćurković, Katica Rogač, Tomislav Miočić, Vlado Mišković, Ljiljana Karanović |
| lipanj | Radovi u vrtu | Ubiranje plodova iz vrta i pripremanje prehrambenih proizvoda; rad u komposteru | Priprema sokova od ljekovitog bilja, mirisnih vrećica; sušenje začinskog bilja; pekmez od jagoda, proizvodi od bundeva; briga za gliste, „ubiranje“ humusa | Klaudija Ćurković, Katica Rogač, Tomislav Miočić, Vlado Mišković, Ljiljana Karanović |
| Radovi u dvorištu | Uređenje travnjaka, grmlja, cvjetnjaka | Košenje trave, zalijevanje travnjaka, uređenje kućica za ptice, pregledavanje gnijezda i krošnji drveća, rezidba grmlja, sadnja cvjetnih gredica | Klaudija Ćurković, Katica Rogač, Tomislav Miočić, Vlado Mišković, Ljiljana Karanović |
| Uređenje podrumskih prostorija | Razvrstavanje otpada | Razvrstavanje i recikliranje otpada,adekvatno pohranjivanje, odvoz ostalog otpada na Zeleni otok | Vlado Mišković, Ivan Petric |
| Uređenje unutarnjeg prostora | Estetsko uređenje prostora škole | Zamjena sadržaja na panoima, njega sobnih biljaka, kontrola potrošnje energenata i energetske učinkovitosti | Tomislav Miočić |
| Svjetski dan zaštite okoliša | Recikliranje starog papira za nove blokove za pisanje i crtanje | Rezanje papira, namakanje,cijeđenje, prešanje i sušenje starog papira | Klaudija Ćurković, Gordana Šop |

PROJEKT: KUHAMO I JEDEMO ZDRAVO

Pravilna prehrana učenika vrlo je važna ne samo za njihovo opće zdravlje, već i za učenje. Hrana je naša svakodnevna potreba i vrlo je važno kakvu hranu, koliko i kada je unosimo u organizam. Ako se učenici usmjeravaju na zdravu hranu, razvit će i zdrave prehrambene navike.

Svi posjedujemo određene prehrambene navike koje smo stekli u djetinjstvu, a te navike mijenjaju se tijekom života zbog različitog načina življenja. Navike roditelja su najvažnije, zato roditelji trebaju biti uzor svojoj djeci.

Pravilne preporuke te stalna edukacija svih čimbenika lanca pravilne prehrane treba biti stalna i učestala, kako u vrtićima i školama, tako i u ustanovama u široj zajednici. Brigu o pravilnoj prehrani treba preuzeti kao odgovornost za vlastito zdravlje.

***Cilj projekta:***

* upoznati djecu s namirnicama važnim za njihovo zdravlje, te ih poučiti koliko su raznolika i redovita prehrana bitne za zdrav život
* promovirati zdrave prehrambene navike s ciljem povećanja udjela voća i povrća u svakodnevnoj prehrani
* suradnja sa svim djelatnicima odgojnog procesa, a posebno s roditeljima, naročito s onima koji imaju pozitivan stav prema zdravoj prehrani
* razvijati zdraviji i odgovorniji odnos prema vlastitom zdravlju

***Zadatci projekta:***

* razvijati osnovne kulturno-higijenske navike i navike pravilnog ponašanja vezano uz pripremu, serviranje i konzumaciju hrane
* poticati razlikovanje zdrave od nezdrave hrane, razvijanje pozitivnih stavova o zdravoj prehrani
* razvijati zdrave prehrambene navike
* uputiti djecu na pravilan način prehrane (više obroka dnevno, ali manji zalogaji i izbjegavanje pojedinih vrsta namirnica)
* planiranje prehrane u školskoj kuhinji
* kušati različite vrste namirnica
* upoznati nove oblike pripreme voća i povrća
* zajednički rad /aktivnost roditelja i učenika starijih odgojno obrazovnih skupina (prikupljanje recepata)
* upućivati ka spoznaji da je pravilna prehrana od malih nogu preduvjet zdravlja u odrasloj dobi
* podržavanje i izgrađivanje samopouzdanja, samostalnosti, radoznalosti, kreativnosti i spremnosti na suradnju
* poticanje na primjenu usvojenog u svakodnevnom životu

***Nositelji projekta:***

* učiteljice i učenici odgojno obrazovnih skupina

***Vremenik aktivnosti:***

Jednom tjedno (četvrtkom) kuhamo zdravi obrok. Učenici i učitelji pregledavaju na početku tjedna recepte, a nakon odabira recepta učenici pišu popis i kupuju se namirnice.

Rujan: Glavna namirnica palenta

Listopad: Glavne namirnice brokula, prokulice

Studeni: Glavna nairnica karfiol, brokula, batat i cikla

Prosinac: Glavna namirnica špinat, celer i brokula

Siječanj: Glavna namirnica leča, slanutak, batat i heljda

Veljača: Glavna namirnica quinoa, heljda i slanutak

Ožujak: Glavna namirnica špinat i poriluk

Travanj: Glavna namirnica tikvice, zelena salata i azuki grah

Svibanj: Glavna namirnica mahune, rajčice i brokula

Lipanj: Glavna namirnica grašak, šparoge, bob i krastavac

***Provedba projekta:***

* projekt se provodi tijekom cijele školske godine jednom tjedno
* u provedbi sudjeluju učenici, učitelji i njihovi roditelji prikupljanjem materijala i namirnica na zadanu temu
* odabrana namirnica prezentira se na dan pripreme zdravog obroka kroz degustaciju i prezentaciju pripremljenog obroka

***Aktivnosti učenika:***

* prikupljati namirnice na zadanu temu u suradnji s roditeljima
* izrada kuharica
* aktivno sudjelovati u pripremi zdravih obroka

ODRŽIVOST PROJEKTA: Projektom želimo kod učenika, učitelja, roditelja osvijestit potrebu i mogućnost ekološkog uzgoja hrane koji se mogu koristiti u svakodnevnoj prehrani. Isto tako kroz ovaj projekt želimo ostvariti suradnju s srednjom Ugostiteljskom školom i zajedno s njima održati radionice zdravog kuhanja. Projekt će biti prezentiran na manifestacija Otvoreni dani povodom Dana Centra u mjesecu svibnju 2018. godine.

Koordinatori:

Katica Rogač, prof \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaudija Ćurković, prof.\_\_\_\_\_\_\_\_\_\_\_\_\_\_\_\_\_\_\_\_

Ljiljana Karanović, prof. \_\_\_\_\_\_\_\_\_\_\_\_\_\_\_\_\_\_\_

Ravnateljica:

mr.sc. Edit Lemal, dipl. defektolog